alibayram/wikipedia-40-langs huggingface dataset:
Kirnitzschtal

Geografio>valo>Kirnitzschtal<valoj de<Elba Grejsmontaro<turismaj regionoj<turismo

Kirnitzschtal estas valo en Elba Grejsmontaro, Saksio, Germanio nomita laŭ la rivereto Kirnitzsch.
Ĝi etendiĝas en orient-okcidenta direkto kaj enfluas Elbon en Bad Schandau. Kirnitzschtal estas unu el la plej multformaj valoj de la regiono. En la supra parto ĝi estas ravino.
Pri la tiea historia lignoflosado ankoraŭ memorigas kluzoj.
En la valo funkciis pluraj muelilioj. Ili servis ĉefe por la prilaboro de ligno, kion ilustras Neumannsmühle, muelilo kiu nun estas teknika monumento. Kelkaj aliaj iamaj muelkonstruaĵoj hodiaŭ estas gastejoj. Pro la favora situo por starti migradojn tra la montaro kaj pro trankvila situo meze de la naturo ĉi tie jam frue instaliĝis kelkaj famiĝintaj hoteloj.
Konata atrakcio de la valo estas la akvofalo de Lichtenhain (Lichtenhainer Wasserfall). Proksime estas la finstacio de la jam ekde 1898 trafikanta tramlinio Bad Schandau-Lichtenhainer Wasserfall (Kirnitzschtalbahn).

Elba Grejsmontaro
Hotelo

Hotelo estas gastig-industria konstruaĵo, kiu ebligas, proponas por la vojaĝantoj loĝ- manĝeblecon kaj similajn servojn. (vidu ankaŭ en motelo). Notu ke en Francio (17a-19a jc) urba, vasta kaj luksa domo, posedata de riĉa burĝo aŭ nobelo nomiĝas (privata) "hotelo" (palaceto).

Laŭ Francisko Azorín Hotelo estas Meblita domo, por loĝi turistojn, vojaĝantojn, k.c. Li indikas etimologion el latina hospes (gasto).

Priskribo 
La similservajn sed pli malgrandajn hotelojn oni nomas gastejojn, hoteletojn. Ili aperis kun apero de la veturantoj, komercistoj apud la ĉeftrafikaj vojoj. Tre fama estis la Gastejo de Granda Sankta Bernardo ĉe montpasejo en la svislandaj Alpoj. Ĝin fondis Sankta Bernardo de Montjoux en la 10-a jarcento kaj ĝi ankaŭ hodiaŭ funkcias sub gvido de Agoston-ordenaj monaĥoj. Marko Polo, kiu vizitis Ĉinion en la 13-a jarcento, trovis densan poŝtostacian sistemon, kie la vojaĝantoj trovis tranoktejon, la kurieroj de la mongola poŝto ripozejon. Tiuj gastejoj estis en posedo de la eklezio, monaĥejoj, regantoj.

Fine de la mezepoko aperis en la islamaj kaj en la eŭropaj landoj la privatposedaj gastejoj. La disvastiĝon de la gastejoj kaŭzis la multiĝo de la poŝt-kaleŝa veturado en la 17-a jc., sed la vere abrupta evoluo okazis en la 19-a jc dum la industria revolucio, ĉefe en Anglio, kies puraj kaj komfortaj gastejoj iĝis ekzemploj por la tuta mondo.

La elformiĝo de la moderna hotelo dankindas ĉefe al la fervoja trafiko. La pli rapida veturo superfluigis la apudvojajn gastejojn, multaj el ili bankrotis. Florantaj hoteloj estiĝis komence ĉe la fervojstacioj, riveroj. Aperis la luksaj hoteloj, por kiuj la nivelon montris la londona ’’Savoy Hotel’’ ekde 1889 kun la propra elektra sistemo kaj diversaj servoj.

Nova mejloŝtono estis la malfermo de Statler Hotel en Buffalo en 1908. El ĝi kreskis la Statler Company, funkciigante la unuan hotelĉenon.

Post la unua mondmilito – kun ellaboro de la ferbetona teknologio – aperis la altaj hoteloj. La Stevens Hotel (pli posta Conrad Hilton) en Ĉikago havis 3.000 ĉambrojn kaj ĝi estis la plej granda hotelo ĝis fino de la 1960-aj jaroj, kiam malfermis la pordojn la moskva Hotelo Rossija.

Post la dua mondmilito obliĝis, disvastiĝis la hotelĉenoj.

La hotelojn karakterizas plej ofte propra enĉambra duŝejo (banejo), necesejo, televidilo kaj fridujo.

Vidu ankaŭ 
 Turismo
 Motelo
 Hilberta paradokso de la Granda Hotelo
 Grumo

Eksteraj ligiloj 
 Artikoloj pri hoteloj

Notoj 

Konstruaĵoj
Kretaceo

Kretaceo estas epoko en la geologia historio de la Tero, la plej juna en Mezozoiko (la "meza" erao post la ekapero de bestoj). Ĝi komenciĝis antaŭ ĉirkaŭ 145 milionoj da jaroj kaj finiĝis antaŭ proksimume 65 milionoj da jaroj. Ĝin sekvis la epoko Paleoceno (parto de Paleogeno), kaj siavice ĝi sekvis Ĵurasion.

Dum la kretaceo aperas floraj plantoj, evoluas la mamuloj; abundas dinosaŭroj, Globotruncana, Hippurites. Fine de la epoko elmortas la dinosaŭroj, amonitoj, kaj plimulto de rampuloj.

Nomo 

La nomo Kretaceo venas de la latina vorto creta kun la signifo de "kreto" (la latina vorto povas ankaŭ signifi "argilo", sed ne en tiu ĉi okazo). Fakte, vastaj tavoloj el kreto (kiu estas blanka kalkoŝtono el subtila polvo) formiĝis en tiamaj maroj dum Kretaceo.

Divido 
Estas du ĉefaj partoj de Kretaceo:
 malsupra Kretaceo (frua Kretaceo; "malsupra" ĉar la rokoj de tiu epoko estas pli sube en la geologiaj tavoloj), ĝis antaŭ ĉ. 100 milionoj da jaroj;
 supra Kretaceo (malfrua Kretaceo), poste.

Ĉiu parto dividas en pli mallongaj epokoj.

Limo K-T 

La limo K-T estas la limo inter Kretaceo kaj Terciaro (= Paleogeno + Neogeno), okazinta antaŭ ĉ. 65 milionoj da jaroj. En pluraj lokoj eblas vidi ne nur la malsamon inter kretaceaj kaj terciaraj rokoj, sed ankaŭ, inter ili, tavoleton tre maldikan (malpli ol 1 cm) kaj multe pli riĉan je iridio. Ĉar iridio ne abundas en normalaj rokoj, sed estas facile trovebla en meteorŝtonoj, tiu tavoleto estas unu el la postsignoj de la falo de granda meteorŝtono je la fino de Kretaceo; la plimulto de la fakuloj opinias ke tiu meteorŝtono, falinta sur la nunan sudan Meksikon, estis la ĉefa kaŭzo de la malapero de multegaj specioj de bestoj, inter kiuj ĉiuj dinosaŭroj kaj amonitoj.

Bestoj 
Dum Kretaceo la evoluo de reptilioj atingis sian verton, antaŭ la subita malapero de la plimulto de la specoj je la fino de la epoko. Inter ili estis famaj dinosaŭroj, kiel tiranosaŭroj, triceratopoj kaj argentinosaŭroj, flugilhavaj reptilioj kiel pteranodontoj, maraj reptilioj kiel iktiosaŭroj kaj mozasaŭroj; estis ankaŭ krokodiluloj kaj testuduloj, kune kun pli malgrandaj reptilioj, inter kiuj serpentoj (ekaperintaj nur dum la antaŭa epoko, Ĵurasio).

KELKAJ DINOSAŬROJ

KELKAJ ALIAJ REPTILIOJ

 
Geologiaj periodoj
Mezozoiko
Lafo

Lafo estas fandiĝinta roko, magmo kiu estas elĵetita el la interno de ia planedo, inkluzive Teron, aŭ de ia luno. Magmon produktas interna varmo de planedo aŭ luno, kaj ĝi erupcias kiel lafo ĉe vulkano aŭ tra fendo en la terkrusto aŭ lunkrusto. Ĝia temperaturo ĝenerale estas inter 700 °C kaj 1200 °C kiam ĝi elsputiĝas. Oni ofte nomas la solidan rokon, el posta malvarmiĝo, "lafo".

Lafofluaĵo estas moviĝanta elfluaĵo de lafo kiu kreiĝas dum neeksploda erupcio. Kiam ĝi ĉesas moviĝi, lafo solidiĝas iĝante magmorokaĵo. La vorton "lafofluaĵo" oni ofte mallogigas al "lafo". Kvankam lafo povas esti ĝis 100000 fojojn pli viskoza ol akvo, lafo povas flui longan distancon antaŭ ol malvarmiĝi kaj solidiĝi, pro ĝiaj atributoj tiksotropio kaj ŝera maldensiĝo.

Eksploda erupcio produktas miksaĵon de vulkana cindro kaj aliaj pecoj nomitaj tefro, anstataŭ lafofluaĵoj. La vorto "lafo" devenas de la itala lingvo "lava" (napola aŭ kalabria dialekto), kaj probable de la latina vorto "lavare", kiu signifas lavi.

La unua mencio rilate al elpremita magmo (fluida roko sub la tersurfaco) ŝajne estas en noto kiun skribis Francesco Serao pri la erupcio de Vezuvio en 1737.
Serao skribis "fluaĵo de fajra lafo", kiel analogio al la fluado de akvo kaj koto malsupren laŭ la flankoj de la vulkano post granda pluvo.

Referencoj 

Vulkanaj produktoj
Rathewalde (Saksa Svislando)

La vilaĝo Rathewalde troviĝas en la nordoriento de Saksa Svislando, la germana parto de Elba Grejsmontaro dekstre de rivero Elbo. Rathewalde situas sur altebenaĵo po du kilometrojn norde de Bastei kaj okcidente de Hohnstein.

Historio 
....

Turismo 
Rathewalde proponas sin kiel elirpunkto al interalie jenaj turismaj celoj:
 Hohnstein
 Polenztal
 Bastei
 Amselgrund
 Amselsee
 Reingrund
 Höllengrund
 Kohlgrund
 Uttewalder Grund

Administra aparteno 
Rathewalde estas parto de la urbo Hohnstein. Al ĝi ankaŭ apartenas Cunnersdorf, Ehrenberg, Goßdorf, Hohburkersdorf, Kohlmühle, Lohsdorf, Ulbersdorf, Waitzdorf kaj Zeschnig.

Elba Grejsmontaro
Goßdorf (Saksa Svislando)

Elba Grejsmontaro > Urboj kaj vilaĝoj > Goßdorf < Saksio < Germanio

La vilaĝo Goßdorf troviĝas en Saksa Svislando, la germana parto de Elba Grejsmontaro dekstre de rivero Elbo. Goßdorf situas sur altebenaĵo ĉe la piedo de Gickelsberg, iom norde de Polenztal.

Administra aparteno 

Goßdorf estas parto de la urbo Hohnstein. Al ĝi ankaŭ apartenas Cunnersdorf, Ehrenberg, Hohburkersdorf, Kohlmühle, Lohsdorf, Rathewalde, Ulbersdorf, Waitzdorf kaj Zeschnig.

Turismo 

Goßdorf proponas sin kiel elirpunkto al interalie jenaj turismaj celoj:
 Hohnstein
 Polenztal
 Ochelwände
 Brand
 Schwarzbachtal
 Sebnitztal
 Waitzdorfer Höhe

Elba Grejsmontaro
Ulbersdorf (Saksa Svislando)

La vilaĝo Ulbersdorf troviĝas en Saksa Svislando, la germana parto de Elba Grejsmontaro dekstre de rivero Elbo. Ulbersdorf situas sur altebenaĵo super la proksima valo de la rivereto Sebnitz.

Turismo 
Ulbersdorf proponas sin kiel elirpunkto al jenaj turismaj celoj:
 Schwarzbachtal
 Sebnitztal
 urbo Sebnitz

Administra aparteno 

Ulbersdorf estas parto de la urbo Hohnstein. Al ĝi ankaŭ apartenas Cunnersdorf, Ehrenberg, Goßdorf, Hohburkersdorf, Kohlmühle, Lohsdorf, Rathewalde, Waitzdorf kaj Zeschnig.

Germanio
Elba Grejsmontaro
Kleinhennersdorf (Saksa Svislando)

Kleinhennersdorf estas vilaĝo kiu situas meze de Saksa Svislando, la germana parto de Elba Grejsmontaro. Ĝi troviĝas sur altebeno en unukilometra distanco de la rivero Elbo. En Kleinhennersdorf oni vivtenas sin precipe per turismo kaj agrokulturo.

Turismo 
Proksime de Kleinhennersdorf situas pluraj interesaj rokoformacioj.

La vilaĝo proponiĝas kiel elirpunkto de migradoj interalie al:
 Kleinhennersdorfer Stein
 Papststein
 Gohrisch
 Pfaffenstein
 Kohlbornstein

Administra aparteno 

Kleinhennersdorf apartenas al la administra komunumo Gohrisch, kies ĉefa parto estas Kurort Gohrisch, kaj kiu konsistas krome el Cunnersdorf, vilaĝeto situanta en valo kaj la najbara Papstdorf piede de la monto Papststein en 350 metroj de alteco.

Elba Grejsmontaro
Esperantido

Oni ankaŭ nomas esperantidoj ĝeneralsence la planlingvojn forte influitajn de Esperanto.

Esperantido estas planlingvo bazita je Esperanto kaj Ido proponita de René de Saussure. Laŭdire pli simila al Esperanto. Estas du variaĵoj: la Berna proponita en 1919 kaj la Neuchâtel-a proponita en 1920.

Berna Esperantido

Ŝanĝoj kompare kun E-o: ģ anstataŭ ĝ, ś anstataŭ ŝ, ć anstataŭ ĉ, x anstataŭ ks, y anstataŭ j, w por ŭ, n por plurala finaĵo, sen akuzativo, preske, irge, omnitage, savi anstataŭ scii, sienco anstataŭ scienco, ktp.

Specimeno:
Esperantido ne estas nova lingvo. ģi enhavas en si la tuta tradicio Esperanta kay preske la tuta vortaro Zamenhofa. Akceptante Esperantido, oni do ne riskas nova experimento. Irge ni libro, skribita en Esp-o, povas tuy esti transskribita en Esp-ido nuran gramatikan ćanģeton. Nu do esperas, ke omnin samideanon, kiun deziras atingi definitiva uneco de la lingvo internacia, ne rifuzos kunlabori kay klopodi kun nu por atentigi la Ligo de la Popolon (Societo de Nacion) pri la lingvo internacia. Vi certe savas, ke internacia lingvo newtrala yam existas dep 30 yaron kay estas uzata kay parolata omnitage de milon de homon.

Neuchâtel-a Esperantido

Ŝanĝoj kompare kun E-o : j anstataŭ ĝ, q anstataŭ k (qelka), w por ŭ, grandivis anstataŭ grandiĝis kaj diversaj novaj vortoj.

Specimeno:
La lingvo vekis varmegan entuziasmon, kar en ji vivis la nobla animo k. alta idealo de jia awtoro; la anaro pli k. pli grandivis. Esperanto, uzata skribe k. parole, progresis dey proxor 15 yaron, kiam qelkan anon ekdeziris reformi ji. Shaynis al lu, ke endas naw simpligi, ulsor reguligi kaj precizigi la lingvo. Lu examenis omnin, slo lu, farendan modifon, kay, kar ne ibla estis endukti lu en Esperanto, lu pretigis kompleta projekto de nova lingvo.

Esperantidoj
Vláďa Zíka

Vláďa ZÍKA (naskiĝis la 21-an de julio 1900 en Prago - mortis la 6-an de oktobro 1971 en Žatec, Ĉeĥio) estis ĉeĥa verkisto de aventuraj romanoj por junularo.

La propra nomo de Vláďa Zíka estis Vladimír Watzke. Li estis aŭtoro de preskaŭ ĉiuj ĝenroj de konsuma literaturo. Li verkis aventurajn romanojn el Sovaĝa okcidento, detektivromanojn (sub pseŭdonomo Georg Bobbin), porjunulinajn kaj porvirinajn romanetojn (sub virina pseŭdonomo Eva Marešová aŭ viraj pseŭdonomoj Jan Havlín aŭ Jiří Havlín) kaj en ne lasta vico aventurajn romanojn por junuloj, precipe el medio de aeronaŭtiko.

Verkoj 
 Granda flugo de malgranda heroo (1937), kiel Vladimír Zíka
 Malgranda heroo el antaŭurbo (1937)
 Radioj de pereo (1937), sub pseŭdonomo Georg Bobbin
 Ordeno de maŝinpafilisto Paŭlo (1938)
 Mirka flugas ĉirkaŭ mondo (1938)
 Sekreta sendostacio vokas! (1938), la II-a eldono (1947)
 Mistero de malnova turo (1938)
 Misteroplena aviadisto (1938)
 Defendantoj de la blanka flago (1938)
 Knaboj en antaŭurbo (1938)
 Esplorulo Aleksĉjo (1938)
 Urbo sur la mara fundo (1939)
 Nigra proskribito (1939), sub pseŭdonomo Georg Bobbin
 Trupo de Ivan (1939)
 Franĉjo kaj ĉantaĝistoj (1939)
 Justa Chess (1939)
 Ses herooj el Nome (1939)
 La tria klaso ribelas (1939)
 Tendarfajro vokas (1940)
 Filo de gardisto de lumturo (1940)
 Knaboj el la ora ŝipruino (1940)
 Jiĉjo ne timas (1941), 2-a eldono (1942)
 Aviadilo en horizonto (1941)
 La deksesjara piloto (1941)
 Atentu la unuaklasanojn (1941)
 Agla koro (1942)
 Aviadilo super Afriko (1942)
 Sinjoro profesoro kaj ceteraj (1943), kiel Vladimír Zíka
 Herooj el nordo (1943)
 Ŝtala vojo (1943)
 Aviadilo super abismo (1944)
 Kion rakontis aŭtoj de Jiĉjo-motoristo''' (1948)

En Esperanto 
 Justa Chess

Ĉeĥaj verkistoj
Ĉeĥlingvaj verkistoj
Sciencfikciaj verkistoj
Naskiĝintoj la 21-an de julio
Mortintoj la 6-an de oktobro
Integreco (kriptografio)

En la kriptografio integreco signifas, ke la sendita mesaĝo ne estas modifita dum la sendado de la mesaĝo. Oni devas eviti kaj intencan ŝanĝon de la mesaĝo fare de maliculo, kaj neintencan ŝanĝiĝon de la mesaĝo pro teknikaj eraretoj.

Por certigi integrecon oni uzas aŭtentikigan kodon.

Eksteraj ligiloj 
 http://www.datamirror.com/solutions/dataintegration 

Komputiko
Komunikado
Petro la 2-a (Brazilo)

Portugallingve Dom Pedro II aŭ Pedro de Alcântara João Carlos Leopoldo Salvador Bebiano Francisco Xavier de Paula Leocádio Miguel Gabriel Rafael Gonzaga, dua brazila imperiestro, naskiĝis en Rio-de-Ĵanejro je la 2-a de decembro 1825. Surtroniĝis je la 18-a de julio de 1841, 15-jaraĝa, sub tutorado de José Bonifácio de Andrada e Silva kaj, poste, de Markizo de Itanhaém.

En 1843 li edziĝis al Napola princino Tereza Kristina de Burbono, kiu naskis kvar gefilojn, el kiuj survivis nur la princinoj Izabel kaj Leopoldina (1847-1871).

Petro la 2-a estis kulturema homo, estis nomata "Nepo de Marko Aŭrelio". Li protektis artistojn, verkistojn kaj sciencistojn, inkluzive de Alexander Graham Bell. Alvenigis al Brazilo modernajn teknikojn, kiel la telegrafon kaj la telefonon, krome la poŝtmarkon.

Li ankaŭ zorgis ekologion kaj ordonis la konstruadon de botanika ĝardeno en Manaŭso kaj la kreon de la Tiĵuka Arbaro en Rio-de-Ĵanejro.

Eliris Brazilon du tagojn post la puĉo, kiu ekis respublikon, kaj mortis du jarojn poste en Parizo, 66-jaraĝa.

Vidu ankaŭ 
 Brazila Imperio

Braganzo
Brazilaj imperiestroj
Brazila monarkio
Brazila imperiestra familio
Brazilaj politikistoj
Historio de Brazilo
Framasonoj
Petro la 1-a (Brazilo)

Petro la 1-a de Brazilo aŭ Petro la 4-a de Portugalio,
( Dom Pedro I en Brazilo aŭ Dom Pedro IV en Portugalio) estis portugala reĝo kaj brazila imperiestro.

Li naskiĝis la  en palaco Queluz, apud Lisbono. Li estis filo de la princo Johano de Portugalio kaj princino Carlota Joaquina, filino de Karlo la 4-a de Hispanio. Post alveno de portugala kortego al Rio-de-Ĵanejro, en 1807 loĝis en Brazilo. En marto 1816, post kronigo de lia patro kiel reĝo de Portugalio, iĝis reĝa princo. En tiu jaro edziĝis al Carolina Josefa Leopoldina, arĥidukino de Aŭstrio. Post reiro de Portugala kortego al Lisbono, en aprilo 1821, Petro iĝis regento de Brazila Regno. En la 9-a de januaro 1822 ekis prepari la juran sendependecon de Brazilo. En la 7-a de septembro, en San-Paŭlo deklaris la Brazilan juran sendependon. En Rio-de-Ĵanejro, je la 12-a de oktobro iĝis imperiestro de Brazilo kaj kronita je la 1-a de decembro.
En 1826, kiam mortis lia patro, iĝis reĝo de Portugalio, kiel Petro la 4-a. En 1829, post la morto de unua edzino, li edziĝis al Amélia de Beauharnais, dukino de Leuchtenberg. En 1831 rezignis pri la Brazila trono kaj reprenis la portugalan. Li mortis en la 24-a de septembro 1834 en la palaco Queluz, 36-jaraĝe.

Idaro 
Petro la 1-a patris 18 konatajn (geedzecajn) gefilojn. En unua edzeco, naskiĝis Maria da Glória (estonta Maria la 2-a reĝino de Portugalio), Miguel (morta tuj post naskiĝo), João Carlos, Januária, Paula, Francisca kaj Pedro (estonta Petro la 2-a). Dum lia geedziĝo kun imperiestrino Amélia, naskiĝis nur la princino Maria Amélia. La Granda Kromedzino, la Markizino de Santos naskis al li krom mortan ĵusnaskiton, Isabel Maria Alcântara Brasileira, Pedro, Maria Isabel Alcântara Brasileira, dukinon de Cearao (kiu mortis unu-jaraĝa), kaj Maria Isabel Alcântara Brasileira, estonta grafino de Iguaçu. La franca kromedzino Noémi Thierry naskis al li la knabon Pedro, morta antaŭ unu jaraĝa. Maria Benedita Bonfim, estonta baronino de Sorocaba, fratino de Markizino de Santos, naskis al li Rodrigo Delfim Pereira. La Urugvaja kromedzino María del Carmen García naskis mortan infanon. La francino Clémence Saisset naskis al li Pedro de Alcântara Brasileiro. Kaj la monaĥino Ana Augusta naskis al li alian knabon nomita Pedro. Krom tiujn Petro la 1-a patris ĉirkaŭ 150 gefilojn kiujn naskis liaj sklavinoj.

Vidu ankaŭ 
 Brazila Imperio
 Patro de la Lando

Braganzo
Brazilaj imperiestroj
Brazila monarkio
Brazila imperiestra familio
Portugalaj reĝoj
Historio de Brazilo
Historio de Portugalio
Eberau

Eberau, ( [monjorOkerEk]) estas foira komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

 Areo: 31  km²
 Alto super marnivelo: 215 m
 Poŝtkodo: 7521
 Aŭtokodo: GS

Situo 
Eberau situas laŭ flankovojoj laŭ la hungara landlimo (ĝis 2008 kun limpasejo), kontraŭe Szentpéterfa troviĝas. Güssing estas 24 km-ojn.

Historio 
Komence romianoj vivis tie. La unua mencio devenis el 1221 en formo "Urk-Burg". En 1292 fortikaĵo konstruiĝis, kiu baldaŭe detruiĝis. El la ruinoj baldaŭ burgo konstruiĝis, kiu transformiĝis en la 17-a jarcento. Presejo funkciis en la burgo en la 16-a jarcento, kie en 1587 aperis la unua  germanlingva periodaĵo de Hungara reĝlando: Neue Zeitung aus Ungarn. Post jarcento en la burgo departementa kunsido okazis. En 1910 vivis en la komunumo 650 homoj (germanoj en majoritato, hungaroj en minoritato). Ĝis Traktato de Trianon Monyorókerék apartenis al Hungara reĝlando, al Vas (reĝa departemento), al distrikto de Szombathely, poste al Aŭstrio, inter 1938-1945 al Germanio.

Eberau estas naskiĝloko de Viktor Hawlik.

Vidindaĵoj
 paroĥa romkatolika preĝejo el la 15-a jarcento, en 1745 pligrandigita
 burgo de Erdődy, en 1772 renoviĝis

Fontoj 
 hungara Vikipedio
 http/maps.google.com

Eksteraj ligiloj 
  ()

Distrikto Güssing
Komunumoj de Burgenlando
Havro

Havro, france Le Havre [le avr], estas unu el la precipaj francaj komerchavenoj. Ĝi kuŝas surborde de Seine-rivera enfluejo. Ĝia nomo origine estis "Le Hâvre de Grâce" (la Dikompata ŝirmejo). Fondis ĝin en jaro 1517 reĝo Francisko la 1-a de Francio, cele anstataŭigi Honfleur-on kaj Harfleur-on.

La urbo estis tute detruita fine de la dua mondmilito kaj rekonstruita tute laŭ la moderna stilo (iom sobrega) de la jaroj 1950. Ĝi ankaŭ posedas katedralon laŭ tiu stilo.

Ĝi estas urbo kie Emile Gasse loĝis.

Edukado 
 École de management de Normandie

Naskitoj de la urbo 

 Georges de Scudéry (1601-1667),
 Madeleine de Scudéry (1607-1701),
 Jacques-Henri Bernardin de Saint-Pierre (1737-1814), verkisto
 Charles-Alexandre Lesueur (1778-1846), esploristo
 Raoul Dufy (1877-1953) (pentristo)
 Julio Durando (1880-1926) sindikatisto
 René Coty (1882-1962), Prezidento de la franca respubliko (1954-1959)
 Arthur Honegger (1892-1955), komponisto
 Jean Dubuffet (1901-1985), artisto
 Raymond Queneau (1903-1976), poeto kaj enciklopediisto.

Vidu ankaŭ 
 Komunumoj de Seine-Maritime
 Arondismento Le Havre
 Le Havre (stacidomo)
 Le Havre-Graville (stacidomo)
 Funikularo de Havro
 Tramtransporto en Le Havre
 Flughaveno Deauville-Normandie

Eksteraj ligiloj 
 Oficiala retejo  (france)
 Businesses and craftsmen (france)

 
Urboj de Francio
Komunumoj de Seine-Maritime
Ackworth

Ackworth estas la plej grandarea vilaĝo en Britio. Ĝi situas en la metropola provinco Okcidenta Jorkŝiro de Anglio. La vilaĝo estas la naskiĝloko de la brita esperantistino Mabel Harrod, kiu inter la jaroj 1892 kaj 1930 instruis la internacian lingvon en liceoj kaj gastlernejoj, estis lerneja organizisto kaj prelegisto por la Ligo de Nacioj.

vidu ankaŭ 
Acworth

Eksteraj ligiloj 
 http://www.ackworthschool.com 
 http://mysite.wanadoo-members.co.uk/Ackworth_Heritage_Gp

Britio
Vilaĝoj
Weißig (Saksa Svislando)

Elba Grejsmontaro > urboj kaj vilaĝoj > Weißig < Saksio < Germanio

Weißig estas vilaĝo kiu situas meze de Saksa Svislando, la germana parto de Elba Grejsmontaro. Ĝi troviĝas proksime al la rivero Elbo sur ties maldrekstra flanko. Weißig estas ŝtate rekonita ripozloko.

Historio 
...

Turismo 

Proksime de Weißig allogas pluraj turismaj celoj:
 Rauenstein
 Kleiner Bärenstein
 Großer Bärenstein
 Königstein
 Kohlbornstein
 Bastei
 Amselgrund kun Amselsee

Administra aparteno 

Weißig estas parto de la komunumo Struppen, krom la samnoma ĉefloko al ĝi apartenas Naundorf, Thürmsdorf, Strand, Ebenheit kaj Struppen-Siedlung.

Elba Grejsmontaro
Gubernio Ŝizuoka

La gubernio Ŝizuoka (静岡県 [ŝizu-oka -ken]; Hepburn: Shizuoka; Kunrei: Sizuoka) estas gubernio de Japanio. La gubernia ĉefurbo estas la samnoma urbo Ŝizuoka.

Geografio

Urboj 
 Atami
 Fuĵi
 Fuĵieda
 Fuĵinomija
 Fukuroi
 Gotenba
 Hamamacu
 Hamakita 
 Higaŝi 
 Kita 
 Minami 
 Naka 
 Niŝi 
 Tenrjuu 
 Ito
 Iŭata
 Izu
 Izunokuni
 Kakegaŭa
 Kikugaŭa
 Kosai
 Makinohara
 Miŝima
 Numadu
 Omaezaki
 Ŝimada
 Ŝimoda
 Ŝizuoka gubernia ĉefurbo
 Aoi 
 Suruga 
 Ŝimizu 
 Susono
 Jaidu

Urbetoj kaj vilaĝoj 
 Fuĵi
 Ŝibakaŭa
 Haibara
 Kaŭane
 Kaŭanehon
 Joŝida
 Hamana
 Arai
 Ihara
 Fuĵikaŭa
 Jui
 Kamo
 Higaŝiizu
 Kaŭazu
 Macuzaki
 Minamiizu
 Niŝiizu
 Ŝida
 Oigaŭa
 Okabe
 Ŝuĉi
 Mori
 Sunto
 Nagaizumi
 Ojama
 Ŝimizu
 Tagata
 Kannami

Gubernioj de Japanio
Frandzado

Frandzado estas seksumado kun virino ekscitante, tiklante aŭ lekante ŝian vulvon kaj/aŭ klitoron per la buŝo.

Etimologio 
Por ĉi tiu ago Gaston Waringhien faris la vorton franĉi el la angla vorto French kiss (langokiso, laŭvorte franca kiso) kaj la esperanta vorto franca. Poste iu (ŝajne Reto Mario Rossetti) proponis ŝanĝi la vorton al frandzi por aludi la vortojn midzi kaj frandi. Kelkaj homoj, plej notinde la aŭtoro Jorge Camacho, preferas uzi la formon franzi.

Referencoj

Vidu ankaŭ 
 Amoro
 Buŝa seksumado
 Midzado

Eksteraj ligiloj 

 Detala priskribo de la historio de la vorto

Homa seksumado
Seksa konduto

tr:Oral seks#Cunnilingus
Midzado

Midzado estas ago de buŝa seksumado en kiu oni uzas la buŝon por stimuli la penison de kutime alia persono. Midzado povas esti seksume ekscita por ambaŭ partoprenantoj. Oni povas, sed ne nepre devas, midzi iun ĝis ejakulo kaj akcepti en la buŝon (kaj eventuale engluti) spermon. Nur limigita kvanto de personoj kapablas midzi sin mem.

Kiel plejparte da seksumaj agoj, buŝa seksumado kreas riskon je akiro de seksume transdoneblaj infektoj. Tamen la transdonrisko por buŝa seksumado, speciale transdono de HIV, estas signife malalta kompare al vagina aŭ anusa seksumado.

Beletre, Louis Beaucaire en sia El la vivo de Bervala sentaŭgulo verkis amuzan rakonton pri la vorto "midzumado".

Aliaj animaloj 

La vesperto Cynopterus sphinx midzas dum sekskuniĝo. Paroj pli longe seksumas kiam la vespertino lekas la virvesperton ol kiam ŝi ne faras tion.

Referencoj

Vidu ankaŭ 
 Amoro
 Buŝa seksumado
 Frandzado

Homa seksumado
Seksa konduto

tr:Oral seks#Fellatio
Buŝa seksumado

Buŝa seksumado estas seksumado, dum kiu oni uzas buŝon kaj langon por stimuli generilojn de partnero. Buŝa seksumado estas ofte uzata kiel antaŭludo al amoro, sed eblas uzati por orgasmo ankaŭ.

Stimulado de peniso estas nomata midzado. Stimulado de virinaj generiloj, ĉefe la klitoro, estas nomata frandzado.

Buŝa seksumo kaj malsanoj 
Malgraŭ tio ke multaj homoj konsideras buŝan seksumon sekura, ĝi estas relative sekura nur en la senco de kontraŭkoncipo. Buŝa seksumo povas kaŭzi transdonon de venera malsano (ankaŭ aidoso) - aparte midzado sen kondomo.

Homa seksumado
Seksa konduto
Seksaj praktikoj
Hohe Liebe

Hohe Liebe (germane por alta amo) estas monto en Saksa Svislando la germana parto de Elba Grejsmontaro, kiu situas dekstre de la rivero Elbo. Ĝi havas konusan formon, estas ĉe sia pinto rokeca kaj atingas altecon de 401 metroj super la maro.

Hohe Liebe proponas panoraman vidon al la proksimaj rokoensembloj Schrammsteine kaj Affensteine.
Sur la monto troviĝas monumento, kiu memorigas pri montgrimpistoj, kiuj mortis pro akcidentoj aŭ militoj. Ĉiujare novembre - je la tiel nomata dimanĉo de la mortintoj - la montgrimpistoj renkontiĝas tie por memorkantado.

Montoj en Elba Grejsmontaro
Onanì

Onanì  - jen itale, sarde Onanìe - estas komunumo de Italio. Ĝi apartenas al la insulo kaj administra regiono Sardio kaj al la provinco Nuoro. Fine de  en la komunumo vivis . Kristana patrono estas la sankta koro de Jesuo, kies memortago sekve estas la komunuma festotago.

Najbaraj komunumoj estas Bitti, Lodè kaj Lula.

Eksteraj ligiloj 
  ()

Komunumoj de Italio
Komunumoj de Sardio
Komunumoj de Provinco Nuoro
1 (nombro)

Unu estas la natura nombro kiu sekvas al nulo kaj antaŭas al 2, la unua en la vico de naturaj nombroj.

La nombro 1 de la dekuma sistemo en aliaj nombrosistemojn havas la formojn:
 en la duuma sistemo: 1
 en la deksesuma sistemo: 1

1 estas la sola pozitiva entjero, kies prezenzaĵo estas unu sama en ĉiuj poziciaj nombrosistemoj.

En matematiko 
 1 estas nek primo, nek komponita nombro.

 1 estas nombro de Fibonaĉi.

Por ĉiu nombro x:
  (1 estas neŭtra elemento por la multipliko)
  (vidu ĉe divido)
 ,  kaj  (vidu ĉe potenco).

Laŭ skribo 
 Ĉina skribo: 一
 Majaa skribo:

Pri la nombro 1 
 La atomnumero de hidrogeno.
 Estas 1 suno en nia sunsistemo.
 La substantivo derivita de unu estas unuo.
 En brazila folkloro la numero unu rilatas al struto.

Vidu ankaŭ 
 Radiko de unu
 Unuopo
 Nombronomo
Nombronomo



baza regulo pri formado de nombronomoj 
En la nomo de la numeralo la sinsekvo de la vortoj estas la sama kiel la sinsekvo de la ciferoj de la nombro (en pluraj lingvoj estas interŝanĝitaj la unuoj per la dekoj).

La nulo ne estas uzata en la nomformado, sed por redoni la ekzaktan grandecon necesas ĝustamaniere intermeti la fundamentajn numeralojn: mil, cent kaj dek.

La vortoj por grandegaj nombroj estas miliono, miliardo, k.t.p.

ekzemploj 

Numeralo
3 (nombro)

Tri estas la natura nombro kiu sekvas de 2 kaj antaŭas de 4.

La nombro 3 en la dekuma sistemo havas alternativajn formojn:
 en duuma sistemo : 11
 en deksesuma sistemo : 3

En matematiko 
Tri estas aparta primo ĉar ankaŭ:
 primo de Mersenne kaj 
 primo de Sophie Germain.

3 estas :
 nombro de Fermat,
 nombro de Fibonaĉi.

Laŭ skribo 
 Ĉina skribo: 三

La sono de sān (三) estas simila al shēng (生, "vivo"), kvankam la sono de sì (四, "kvar") estas simila al sǐ (死, "morto"). Tiel, tri estas konsiderata en ĉina kiel pli bonŝanca nombro.

 Majaa skribo:

Pri la nombro 3 
La atomnumero de litio.

En Brazilo, tri estas indikas la grupon de azeno kaj rekte al struto

Estas 3 verticoj en triangulo.

Triatlono estas sporto kun 3 disciplinoj: kurado, biciklado kaj naĝado.

Estas 3 medaloj en la Olimpikoj: ora, arĝenta kaj bronza.

3-kvadrato estas geometria formo el 3 kvadratoj.

Estas 3 dimensioj de kutima fizika spaco.

Kubo (geometrio) estas hiperkubo de dimensio 3.

Kubo (algebro) estas 3-a potenco de nombro kaj iuj la aliaj matematikaj objektoj.

Vidi ankaŭ 

 Nombronomo
 Triunuo
 La tri Gracioj

Naturaj nombroj
4 (nombro)

Kvar estas la natura nombro kiu sekvas de 3 kaj antaŭas de 5.

La nombro 4 en la dekuma sistemo havas alternativajn formojn:
 en duuma sistemo : 100
 en deksesuma sistemo : 4

En matematiko 
Kvar ne estas primo, 4 egalas al 2·2

Laŭ skribo 
 Ĉina skribo: 四
 Majaa skribo:

Pri la nombro 4 
La atomnumero de berilio.

Ekzistas kvaredro kiu estas regula pluredro kun 4 triangulaj edroj.

En brazila folkloro 4 estas ligita ĝenerale al papilio kaj specifike al struto.

Estas 4 sezonoj en unu jaro.

La paperformato A4 estas vaste uzata: la surfaco egalas al 1 deksesono de 1 m2 kaj ĝi grandas 297mm je 210mm.

La nombro da emblemoj en la kartludo estas 4 : kero, karoo, trefo kaj piko.

La planedo Jupitero havas 4 grandajn satelitojn kaj ankaŭ plurajn malgrandajn. Ioo, Europo, Ganimedo kaj Kalistoo estis malkovritaj de Galileo.

En biologio estas 4 nitrogenaj bazoj bezonataj por konstrui la DNA-molekulegojn: adenino, guanino, citozino kaj timino.

En fiziko estas 4 fundamentaj fortoj: gravito, ega nukleforto, eta nukleforto kaj elektromagneta forto

Estas 4 klasikaj elementoj.

4-kvadrato estas geometria formo el 4 kvadratoj.

4-hiperkubo estas hiperkubo de dimensio 4.

Kvarlatero estas plurlatero kun 4 lateroj.

Vidu ankaŭ 
 nenegativa entjera potenco de 2
 kvarfobio

Naturaj nombroj
5 (nombro)

Kvin estas la natura nombro kiu sekvas de 4 kaj antaŭas de 6.

La nombro 5 en la dekuma sistemo havas alternativajn formojn:
 en duuma sistemo : 101
 en deksesuma sistemo : 5

En matematiko 
Kvin estas primo, Fibonaĉi-nombro, Markov-nombro kaj Pell-nombro.

5 estas tria prima nombro, ankaŭ ĝi estas:
 primo de Sophie Germain, ĉar 2×5 + 1 = 11 (kiu estas primo).
 sekura primo, ĉar 2×2 + 1 = 5 (kie 2 estas primo).
 primo de Fermat, ĉar 221+1 = 5.

Laŭ skribo 
 Ĉina skribo: 五
 Majaa skribo:

Pri la nombro 5 
La atomnumero de boro.

Estas 5 mondpartoj (sed 6 kontinentoj)

La kvinpinta stelo de la esperanto-flago.

La mano havas 5 fingrojn, kaj piedo 5 piedfingrojn

Oni ordinare atribuas al homo 5 sensojn: vidado, aŭdado, flarado, gustumado kaj tuŝado.

En brazila folkloro la 5 absolute rilatas al hundo, sed ĉiuj nombroj finitaj per 2 rilatas al aglo.

5-kvadrato estas geometria formo el 5 kvadratoj.

5-hiperkubo estas hiperkubo de dimensio 5.

Kvinlatero estas plurlatero kun 5 lateroj.

Kvinedro estas pluredro kun 5 edroj.

Vidu ankaŭ 

Naturaj nombroj
6 (nombro)

Ses estas la natura nombro kiu sekvas de 5 kaj antaŭas de 7.

La nombro 6 en la dekuma sistemo havas alternativajn formojn:
 en duuma sistemo : 110
 en deksesuma sistemo : 6

En matematiko 
6 ne estas primo. 6 = 3·2

6 estas la unua perfekta nombro

Laŭ skribo 
 Ĉina skribo: 六
 Majaa skribo:

Pri la nombro 6 
Kelkaj radiamatoroj utiligas la vorton sis por eviti konfuzon kun "sep".

La atomnumero de karbono.

Ekzistas kubo kiu estas regula pluredro kun 6 kvadrataj edroj.

6 estas la nombro de la grupo de kaprino kaj estas unu el nombroj kiuj rilatas al aglo laŭ Brazila folkloro

Insekto havas 6 krurojn.

6-kvadrato estas geometria formo el 6 kvadratoj.

6-hiperkubo estas hiperkubo de dimensio 6.

Seslatero estas plurlatero kun 6 lateroj.

Sesedro estas pluredro kun 6 edroj.

Vidu ankaŭ 
 Morsa kodo

Naturaj nombroj
7 (nombro)

Sep (7) estas la natura nombro kiu sekvas de 6 kaj antaŭas de 8.

La nombro 7 en la dekuma sistemo havas alternativajn formojn:
 en duuma sistemo : 111
 en deksesuma sistemo : 7
 en ĉina skribo (ankaŭ en Japanio): 七
 en majaa skribo:

Pri la nombro 7 
 7 estas primo eĉ ankaŭ primo de Mersenne.
 7 estas la atomnumero de nitrogeno.
 Estas 7 tagoj en 1 semajno.
 Estas 7 tononomoj en muziko (laŭ klasiko maniero de kalkulo, tamen reale notoj estas 12 por ĉiu dufoja ŝanĝo de frekvenco de la sono).
 Estas 7 sakramentoj en ortodoksismo kaj katolikismo.
 Estas 7 gravegaj pekoj kaj 7 sanktaj virtoj en kristanismo.
 La sepa grupo de nombroj, laŭ Brazila folkloro, apartenas al virŝafo, kaj la nombro 7 mem rilatas al aglo.
 7-kvadrato estas geometria formo el 7 kvadratoj.
 Seplatero estas plurlatero kun 7 lateroj.
 Sepedro estas pluredro kun 7 edroj.
 Radioamatoroj uzas la vorton sepen por eviti konfuzon kun "ses" dum malfacilaj eteraj kondiĉoj. sepen estas registrita en la Nova PIV.

Vidu ankaŭ 
 Morsa kodo

Naturaj nombroj
8 (nombro)

Ok (8) estas la natura nombro kiu sekvas de 7 kaj antaŭas de 9.

La nombro 8 en la dekuma sistemo havas alternativajn formojn:
 en duuma sistemo : 1000
 en okuma sistemo : 10
 en deksesuma sistemo : 8

En matematiko 
8 ne estas primo; 8 = 2·2·2

8 estas nombro de Fibonaĉi.

Kubo estas regula 3 dimensia pluredro kiu havas 8 verticojn.

Per ok regulaj trianguloj konstrueblas regulan pluredron - okedron.

8-kvadrato estas geometria formo el 8 kvadratoj.

Oklatero estas plurlatero kun 8 lateroj.

En fiziko 
8 estas la dua magia nombro.

Laŭ skribo 
 Ĉina skribo: 八
 Majaa skribo:

Pri la nombro 8 
La atomnumero de oksigeno.

En brazila folkloro la 8 absolute rilatas al kamelo, sed ĉiuj nombroj finitaj per 8 rilatas al aglo.

Vidu ankaŭ 
 Nenegativa entjera potenco de 2

Naturaj nombroj
9 (nombro)

Naŭ (9) estas la natura nombro kiu sekvas de 8 kaj antaŭas de 10.

La nombro 9 en la dekuma sistemo havas alternativajn formojn:
 en duuma sistemo : 1001
 en okuma sistemo : 11
 en deksesuma sistemo : 9

En matematiko 
9 ne estas primo; 9 = 3·3

9 estas la plej alta cifero en la dekuma sistemo.

9-kvadrato estas geometria formo el 9 kvadratoj.

Naŭlatero estas plurlatero kun 9 lateroj.

Naŭedro estas pluredro kun 9 edroj.

Laŭ skribo 
 Ĉina skribo: 九
 Majaa skribo:

Pri la nombro 9 
 Jaroj -9 kaj 9.
 La atomnumero de fluoro.
 La Naŭ Prodoj de kavalireco.
 En brazila folkloro la 9 absolute rilatas al kobro, sed ĉiuj nombroj finitaj per 9 rilatas al azeno.

Vidu ankaŭ 

Naturaj nombroj
100 (nombro)

Cent (100) estas la natura nombro kiu estas post 99 kaj antaŭ 101.

La nombro 100 en la dekuma sistemo havas alternativajn formojn:
 en duuma sistemo : 11001002
 en okuma sistemo : 1448
 en deksesuma sistemo : 6416

En matematiko 
 100 estas la unua nombro skribita per 3 ciferoj en la dekuma sistemo.
 100 ne estas primo. 100 = 5·5·2·2
 La sumo de la unuaj naŭ primoj egalas 100.
 100 = 13 + 23 + 33 + 43 = 1 + 8 + 27 + 64

Laŭ skribo 
Ĉina skribo: 百

Pri la nombro 100 
 La atomnumero de fermio.
 En gradoj celsiaj, ĝi estas la boltemperaturo de akvo je marnivelo.
 La nombro da jaroj en jarcento.

Pri nombroj [100, 200) 

Ĉi tiu ĉapitro estas pri nombroj ekde 100 inkluzive ĝis 200 malinkluzive.

Apartaj nombroj 

 110 kaj 127 voltoj estas normalaj elektraj tensioj en hejma elektra reto en iuj landoj. Antaŭe ili esti pli vaste uzataj, sed nun ili estas parte anstataŭigitaj per 220, 230 kaj 240 voltoj.
 120 kilometroj en horo ofte estas maksimuma permesata rapido de pasaĝera fervoja trajno.
 128 = 27 (rigardu plu en nenegativa entjera potenco de 2). Do 1-bajta signa entjera variablo povas reprezenti entjerojn inter -128 inkluzive kaj 127 inkluzive.
 144 = 12 * 12 - malgranda "gross" - estas nombro kiu estis ofte uzata por kalkulado de aĵoj antaŭ kelkaj jarcentoj, kiam uzado de bazo 12 estis kutima por ĉi tiaj celoj.
 168 = 24 * 7 estas kvanto de horoj en semajno.
 169 = 13 * 13
 196 = 14 * 14

Aroj 

Jenaj aroj enhavas erojn kun numeroj 100 ... 199:

 Normoj de ISO
 Messier-katalogo
 NGC-katalogo
 Normoj de GOST
 Jaroj
 Jaro 100 apartenas al la 1-a jarcento
 Jaroj 101 ... 199 apartenas al la 2-a jarcento

Naturaj nombroj
1000 (nombro)

Mil (1000) estas la natura nombro kiu sekvas de 999 kaj antaŭas de 1001.

La nombro 1000 en la dekuma sistemo havas alternativajn formojn:
 en duuma sistemo : 11111010002
 en okuma sistemo : 17508
 en deksesuma sistemo : 3E816

En matematiko 
 1000 ne estas primo. 1000 = 5·5·5·2·2·2

Laŭ skribo 
Ĉina skribo: 千

Pri la nombro 1000 
1000 estas la unua nombro skribita per 4 ciferoj en la dekuma sistemo.

La nombro da jaroj en jarmilo.

La obla prefikso por mezurunuoj (uzata ankaŭ en SI) por mil estas "kilo-".

Pri nombroj [1000, 10000) 
Ĉi tiu ĉapitro estas pri nombroj ekde 1000 inkluzive ĝis 10000 malinkluzive.

Apartaj nombroj 
 1000 voltoj estas elektra tensio, por kiu kaj por pli grandaj tensioj homoj kiuj kun ili laboras devas havi pli grandan klerigon pri sekureco.
 1001 noktoj estas fama kolekto de fabeloj. Pro ĝi en nomoj de la aliaj libroj iam aperas nombro 1001.
 1024 = 210 (rigardu plu en nenegativa entjera potenco de 2).
 1024 x 768 rastrumeroj estas unu el kutimaj distingkapabloj de komputila ekrano kaj vidkarto.
 1440 = 24 * 60 estas kvanto de minutoj en diurno.
 1500 kaj 3000 voltoj estas normalaj elektraj tensioj por supertraka kontakta lineo de fervojo tie kie kontinua kurento estas uzata.
 1728 = 123 - granda "gross" aŭ granda "malneta" aŭ "maso" - estas nombro kiu estis ofte uzata por kalkulado de aĵoj antaŭ kelkaj jarcentoj, kiam uzado de bazo 12 estis kutima por ĉi tiaj celoj.
 2048 = 211
 4096 = 212
 8192 = 213
 8760 = 365 * 24 estas kvanto de horoj en normala jaro.
 8784 = 366 * 24 estas kvanto de horoj en superjaro.

Aroj 
Jenaj aroj enhavas erojn kun numeroj 1000 ... 9999:

 Normoj de ISO
 NGC-katalogo
 Normoj de GOST
 Jaroj
 Jaro 1000 apartenas al la 10-a jarcento
 Jaroj 1001 ... 1100 apartenas al la 11-a jarcento
 Jaroj 1101 ... 1200 apartenas al la 12-a jarcento
 ...
 Jaroj 9801 ... 9900 apartenas al la 99-a jarcento
 Jaroj 9901 ... 9999 apartenas al la 100-a jarcento

Naturaj nombroj
11 (nombro)

Dek unu (11) estas la natura nombro kiu sekvas 10 kaj antaŭas 12.

La nombro 11 en la dekuma sistemo havas alternativajn formojn:
 en duuma sistemo : 1011
 en okuma sistemo : 13
 en deksesuma sistemo : B

En matematiko 
Dek unu estas primo.

Dekunulatero estas plurlatero kun 11 lateroj.

Dekunuedro estas pluredro kun 11 edroj.

Laŭ skribo 
 Ĉina skribo: 十一
 * Majaa skribo:

Pri la nombro 11 
La atomnumero de Natrio.

Apollo 11 estis la unua lunesplora misio kiu portis homojn al la luno kaj retroen al la tero.

En brazila folkloro la 11 absolute rilatas al ĉevalo, sed ĉiuj nombroj finitaj per 11 rilatas al azeno.

Naturaj nombroj
12 (nombro)

Dek du (12) estas la natura nombro kiu sekvas de 11 kaj antaŭas de 13.

La nombro 12 en la dekuma sistemo havas alternativajn formojn:
 en duuma sistemo : 1100
 en okuma sistemo : 14
 en deksesuma sistemo : C

En matematiko 
12 ne estas primo, 12 = 3·2·2.

Dekdulatero estas plurlatero kun 12 lateroj.

Ekzistas dekduedro kiu estas regula pluredro kun 12 edroj.

Ekzistas dekduuma sistemo de prezento de nombroj.

Laŭ skribo 
 Ĉina skribo: 十二
 * Majaa skribo:

Pri la nombro 12 
La atomnumero de magnezio.

Laŭ astrologio estas 12 konstelacioj en la zodiako.

Estas 12 monatoj en la jaro.

Normale estas 12 paroj da ripoj en la homa korpo.

En Eŭropo dekduo historie estis kutima unuo por nombri aĵojn.

En muziko estas notoj 12 por ĉiu dufoja ŝanĝo de frekvenco de la sono.

En brazila folkloro la 12 absolute rilatas al elefanto, sed ĉiuj nombroj finitaj per 12 rilatas al azeno.

Vidu ankaŭ 
 Dekduo
 Dekduuma sistemo

Naturaj nombroj
13 (nombro)

Dek tri (13) estas la natura nombro kiu sekvas 12 kaj antaŭas 14.

La nombro 13 en la dekuma sistemo havas alternativajn formojn:
 en duuma sistemo : 1101
 en okuma sistemo : 15
 en deksesuma sistemo : D

En matematiko 
 Dek tri estas primo.
 13 estas nombro de Fibonaĉi.

Nombro 13 en historio 
 Dek tri britaj kolonioj en Nordameriko, el kiuj ekestis samkvanta nombro de subŝtatoj de Usono
 Dektrijara Milito (1454–66)

En Biblio
La nombro 13 estas menciata en la Biblio 23 fojojn:
 13-an tagon de la unua monato oni eldonis reĝan dekreton postulantan ekstermon de judoj en Babilono (Est 3,12)
 En la aĝo de 13 jaroj Iŝmael estis cirkumcidita (Gen] 17,25
 13 jarojn Salomono konstruis sian palacon (1Krl 7,1)

Laŭ skribo 
 Ĉina skribo: 十三
 Majaa skribo:

Pri la nombro 13 
La atomnumero de Aluminio.

La superstiĉo pri la vendredo, la 13-a estas ke oni atentu pri tia tago ĉar ĝi alportas malbonŝancon.

Laŭ astronomio estas 13 konstelacioj en la zodiako.

La nombro da ludkartoj kun la sama emblemo: 1,2..10,bubo,damo,reĝo

En brazila folkloro la 13 absolute rilatas al koko, sed ĉiuj nombroj finitaj per 13 rilatas al papilio.

Vidu ankaŭ 
 Dektrifobio
 Purimo

Naturaj nombroj
Superstiĉoj
15 (nombro)

Dek kvin (15) estas la natura nombro kiu sekvas 14 kaj antaŭas 16.

La nombro 15 en la dekuma sistemo hav as alternativajn formojn:
 en duuma sistemo : 1111
 en okuma sistemo : 17
 en deksesuma sistemo : F

En matematiko 
Dek kvin ne estas primo. 15 = 5·3

15 en la duuma sistemo estas skribita ekskluzive per cifero 1 (4-foje cifero 1).

Laŭ skribo 
 Ĉina skribo: 十五
 Majaa skribo:

Pri la nombro 15 
La atomnumero de Fosforo.

Unu kvaronhoro egalas al 15 minutoj.

15 estas nombrogrupo de Aligatoro, kaj apartenas al Papilio, laŭ brazila folkloro.

Naturaj nombroj
16 (nombro)

Dek ses (16) estas la natura nombro kiu sekvas 15 kaj antaŭas 17.

La nombro 16 en la dekuma sistemo havas alternativajn formojn:
 en duuma sistemo : 10000
 en okuma sistemo : 20
 en deksesuma sistemo : 10

En matematiko 
Dek ses ne estas primo. 16 = 2·2·2·2
 24= 42
 2+3+11 = 16
 16 →1+6 = 7
 16→ 1×6 = 6
 log816 = 4/3
 1/16 = 0,0625

Laŭ skribo 
 Ĉina skribo: 十六
 Majaa skribo:

Pri la nombro 16 
 La atomnumero de Sulfuro.
 En la ŝakludo ambaŭ ludantoj ricevas komence 16 pecoj.
 En brazila folkloro la 16 absolute rilatas al leono, sed ĉiuj nombroj finitaj per 16 rilatas al papilio.

Vidu ankaŭ 
 Nenegativa entjera potenco de 2

Naturaj nombroj
17 (nombro)

Dek sep (17) estas la natura nombro kiu sekvas 16 kaj antaŭas 18.

La nombro 17 en la dekuma sistemo havas alternativajn formojn:
 en duuma sistemo : 10001
 en okuma sistemo : 21
 en deksesuma sistemo : 11

En matematiko 
 17 estas primo

Laŭ skribo 
 Ĉina skribo: 十七
 Majaa skribo:

Pri la nombro 17 
La atomnumero de Kloro.

Apollo 17 estis la lasta (kaj sesa sukcesinta) lunesplora misio kiu portis homojn al la luno kaj retroen al la tero.

En brazila folkloro la 17 absolute rilatas al simio, sed ĉiuj nombroj finitaj per 17 rilatas al hundo.

La nombro da silaboj en hajko.

Naturaj nombroj
18 (nombro)

Dek ok (18) estas la natura nombro kiu sekvas 17 kaj antaŭas 19.

La nombro 18 en la dekuma sistemo havas alternativajn formojn:
 en duuma sistemo : 10010
 en okuma sistemo : 22
 en deksesuma sistemo : 12

En matematiko 
 18 ne estas primo; 18 = 9·2

Laŭ skribo 
 Ĉina skribo: 十八
 Majaa skribo:

Pri la nombro 18 
La atomnumero de Argono.

En multaj landoj, la aĝo 18 estas la aĝo de plenkreskeco.

En brazila folkloro la 18 absolute rilatas al porko, sed ĉiuj nombroj finitaj per 18 rilatas al hundo.

Vidu ankaŭ 

Naturaj nombroj
19 (nombro)

Dek naŭ (19) estas la natura nombro kiu sekvas 18 kaj antaŭas 20.

La nombro 19 en la dekuma sistemo havas alternativajn formojn:
 en duuma sistemo : 10011
 en okuma sistemo : 23
 en deksesuma sistemo : 13

En matematiko 
 19 estas primo.

Laŭ skribo 
 Ĉina skribo: 十九
 Majaa skribo:

Pri la nombro 19 
La atomnumero de Kalio.

En brazila folkloro la 19 absolute rilatas al pavo, sed ĉiuj nombroj finitaj per 19 rilatas al hundo.

Naturaj nombroj
20 (nombro)

Dudek (20) estas la natura nombro kiu sekvas 19 kaj antaŭas 21.

La nombro 20 en la dekuma sistemo havas alternativajn formojn:
 en duuma sistemo : 10100
 en okuma sistemo : 24
 en deksesuma sistemo : 14

En matematiko 
 20 ne estas primo. 20 = 5·2·2

En fiziko 
20 estas la tria magia nombro

Laŭ skribo 
Ĉina skribo: 二十

Pri la nombro 20 
La atomnumero de Kalcio.

Ekzistas dudekedro kiu estas regula pluredro kun 20 triangulaj edroj.

En brazila folkloro la 20 absolute rilatas al meleagro, sed ĉiuj nombroj finitaj per 20 rilatas al hundo.

Vidu ankaŭ 
 Dudekuma sistemo

Naturaj nombroj
30 (nombro)

Tridek (30) estas la natura nombro kiu sekvas 29 kaj antaŭas 31.

La nombro 30 en la dekuma sistemo havas alternativajn formojn:
 en duuma sistemo : 11110
 en okuma sistemo : 36
 en deksesuma sistemo : 1E

en matematiko 
 30 ne estas primo. 30 = 5·3·2

laŭ skribo 
Ĉina skribo: 三十

pri la nombro 30 
La atomnumero de Zinko.

Naturaj nombroj
Nulo

0 redirektas ĉi tien. Pri jaro 0 ekzistas aparta artikolo.

Nulo estas la nombro kies adicio kun ajna nombro (aŭ subtraho el ajna nombro) ne ŝanĝas ĉi tiun nombron. Ĝia simbolo en matematiko estas 0. Ĝi estas signo por malpleneco.

Nulo povas esti nombro aŭ cifero. Kiel ciferon, oni distingu la nulon de la dekuma sistemo kaj la nulojn de alternativaj poziciaj nombrosistemoj, kiel la duuma, la deksesuma kaj aliaj.

Ŝakludantoj uzas grandliteron O por ŝaknotado laŭ la normo de la FIDE, duobla ripeto 0-0 (por reĝflanka aroko) kaj triobla 0-0-0 (damflanka aroko).

En matematiko 
Nulo (simbole: 0) estas la entjero inter minus unu kaj unu. Oni povas aŭ ne povas kalkuli ĝin inter naturaj nombroj, depende de la difino de naturaj nombroj.

0 estas la nombro de elementoj en malplena aro. En kelkaj aksiomaj sistemoj bazitaj sur aro-teorio, 0 estas difinita kiel la malplena aro.

Entjero 0 ne estas primo.

Pli ĝenerale, nul-elemento (aŭ simple nulo) estas
 neŭtrala elemento rilate al duvalenta operacio en adicia notacio;
 sorba elemento rilate al duvalenta operacio en multiplika notacio; kaj
 elemento, kiu samtempe plenumas funkciojn de adicia neŭtrala elemento kaj multiplika sorba elemento en ringecaj (ringo, kampo, korpo, semiringo/duonringo, pseŭdoringo) aŭ alĝebrecaj (alĝebro, modulo, vektora spaco) algebraj strukturoj.

laŭ skribo 
 Ĉina skribo: 零
 Majaa skribo:

Historio 
La praktika uzo de la 0 komenciĝis relative malfrue. Kiel cifero, ĝi unue aperis ĉirkaŭ 300 a.K. ĉe la Babilonoj. Kiel nombro, ĝi nur poste aperis ĉe la hindaj matematikistoj, kaj la unua vera studo pri ĝi estis verkita de Brahmagupta en 628.

Tipografio 
Ofte estas problemo distingi nulon de litero "O". Tia distingo precipe gravas en komputiloj, kie uzo de la malĝusta signo povas kaŭzi neuzeblajn datenojn. Historie oni provis distingi per oblikva streko tra la cirklo, sed ne estis interkonsento, ĉu la strekon havu la litero aŭ la cifero. En tiparoj kun varia signo-larĝo la nulo kutime estas multe malpli larĝa ol litero "O". En egal-larĝaj tiparoj oni emas igi la nulon iom pli anguleca ol la literon.

Vidu ankaŭ 
 Nul-elemento
 Nula vektoro
 Nula matrico
 Negativa kaj nenegativa nombroj
 Nombroteorio
 Oblikvita nulo
 Divido per nulo, vidu kaj bonvolu rigardi Projekto matematiko: Divido per nulo
 Eŭropaj ciferoj
 Nulredukto
 Nula ludo
 Nulo-suma problemo
 Nuldimensia spaco
 Malplena aro - aro kun nula kvanto de eroj
 Radiko (matematiko)
 Sorba elemento
 Nulo (kompleksa analitiko)
 Nula idealo
 Neŭtrala elemento
 -0

Entjeroj
Numeralo
40 (nombro)

Kvardek (40) estas la natura nombro kiu sekvas 39 kaj antaŭas 41.

La nombro 40 en la dekuma sistemo havas alternativajn formojn:
 en duuma sistemo : 101000
 en okuma sistemo : 50
 en deksesuma sistemo : 28

laŭ skribo 
 en romiaj ciferoj : ⅩⅬ
 en ĉinaj ciferoj : 四十

en matematiko 
 40 ne estas primo. 40 = 5·2·2·2

pri la nombro 40 
 La atomnumero de Zirkonio.
 En Brazila folkloro rilatas al kuniklo.
 Ronald Reagan estis la kvardeka prezidento de Usono, (1980 — 1989).
 La nombro de la franca departemento Landes.

Vidu ankaŭ 

Naturaj nombroj
50 (nombro)

Kvindek (50) estas la natura nombro kiu sekvas 49 kaj antaŭas 51.

La nombro 50 en la dekuma sistemo havas alternativajn formojn:
 en duuma sistemo : 110010
 en okuma sistemo : 62
 en deksesuma sistemo : 32
 en romiaj ciferoj : Ⅼ
 en ĉinaj ciferoj : 五十

en matematiko 
 50 ne estas primo. 50 = 5·5·2

 50 = 12 + 72 = 52 + 52
50 ankaŭ estas la sumo de tri kvadratoj: 50 = 32 + 42 + 52.

en fiziko 
50 estas la kvina magia nombro

pri la nombro 50 
 La atomnumero de Stano.
 En Brazila folkloro, 50 rilatas al koko (vidu Besta loto)
 La datreveno de kvindek jaroj kune en la geedza stato estas nomata "ora jubileo".
 La nombro da usonaj ŝtatoj, de 1959 ĝis hodiaŭ. (2005)
 50 mm estas la fokusa longo de norma fotada lenso por 35 mm-a foto.
 La nombro de la franca departemento Manche.

Naturaj nombroj
60 (nombro)

Sesdek (60) estas la natura nombro kiu sekvas 59 kaj antaŭas 61.

La nombro 60 en la dekuma sistemo havas alternativajn formojn:
 en duuma sistemo : 111100
 en okuma sistemo : 74
 en deksesuma sistemo : 3C
 en romiaj ciferoj : ⅬⅩ
 en ĉinaj ciferoj : 六十

En matematiko 
 60 ne estas primo. 60 = 5·3·2·2
 Ĉiu angulo de egallatera triangulo estas 60°.
 La babilona numera sistemo estis la sesdekuma sistemo.

Pri la nombro 60 
La atomnumero de Neodimo.

La nombro de la franca departemento Oise.

Sesdek estas la nombro da sekundoj en 1 minuto kaj la nombro da minutoj en 1 horo.
En geometrio, 60 estas la nombro da sekundoj en 1 minuto kaj la nombro da minutoj en 1 grado.

La datreveno de sesdek jaroj kune en la geedza stato estas nomata "diamanta jubileo".

En Germanio historie unu "Schock" (prononcu: ŝok) signifis 60 (pecoj da). Oni uzis tiun ĉi unuon precipe dum komercado; verŝajne estis oportune kalkuli per la konata kaj relative superrigardebla unuo dekduo kaj per la 5 fingroj de la mano.

Vidu ankaŭ 

Naturaj nombroj